ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 พฤศจิกายน ๒๕63

เรื่อง การแต่งตั้งคณะกรรมการการจัดการศึกษาท้องถิ่น

เรียน ผู้ว่าราชการจังหวัด ทุกจังหวัด (ยกเว้นจังหวัดชลบุรี)

อ้างถึง 1. หนังสือกรมส่งเสริมการปกครองท้องถิ่น ที่ มท 0816.3/ว 744 ลงวันที่ 9 มีนาคม 2563

 .2. หนังสือกรมส่งเสริมการปกครองท้องถิ่น ที่ มท 0816.3/ว 2333 ลงวันที่ 5 สิงหาคม 2563

สิ่งที่ส่งมาด้วย 1. สำเนาคำสั่งกรมส่งเสริมการปกครองท้องถิ่น ที่ /2563

 .ลงวันที่ พฤศจิกายน 2563 จำนวน 1 ฉบับ

 2. รายชื่อจังหวัดที่เป็นผู้ประสานงานระดับกลุ่มจังหวัดการศึกษาท้องถิ่น จำนวน 1 ฉบับ

 3. สรุปผลการประชุมสัมมนา จำนวน 1 ชุด

 ตามที่กรมส่งเสริมการปกครองท้องถิ่นได้มีคำสั่งแต่งตั้งคณะกรรมการประสานงานวิชาการ
การจัดการศึกษาท้องถิ่น ระดับส่วนกลาง เพื่อทำหน้าที่เสนอแนะด้านนโยบาย แนวทาง แผนงานในการพัฒนางานวิชาการ เสนอรูปแบบ วิธีการตรวจสอบ ควบคุมคุณภาพและมาตรฐานการศึกษา แนะแนวทางการจัดระบบการประกันคุณภาพภายในสถานศึกษา ฯลฯ และได้กำหนดจัดโครงการประชุมสัมมนาเชิงปฏิบัติการคณะกรรมการประสานงานวิชาการการจัดการศึกษาท้องถิ่น ระดับส่วนกลาง เพื่อยกระดับคุณภาพการศึกษาสถานศึกษาสังกัดองค์กรปกครองส่วนท้องถิ่น ประจำปีงบประมาณ 2563 ระหว่างวันที่ 31 สิงหาคม –
2 กันยายน 2563 ณ โรงแรมเดอะล็อฟท์ รีสอร์ท เขตบางซื่อ กรุงเทพมหานคร นั้น

 กรมส่งเสริมการปกครองท้องถิ่นพิจารณาแล้ว เพื่อเป็นการส่งเสริมการจัดการศึกษาขององค์กรปกครองส่วนท้องถิ่นและสถานศึกษาสังกัดองค์กรปกครองส่วนท้องถิ่น จึงได้ยกเลิกคำสั่งกรมส่งเสริม
การปกครองท้องถิ่น ที่ 195/2563 เรื่อง แต่งตั้งคณะกรรมการประสานงานวิชาการการจัดการศึกษาท้องถิ่น ระดับส่วนกลาง ลงวันที่ 9 มีนาคม 2563 และมีคำสั่งแต่งตั้งคณะกรรมการการจัดการศึกษาท้องถิ่น พร้อมทั้งเปลี่ยนแปลงจังหวัดที่เป็นผู้ประสานงานระดับกลุ่มจังหวัดการศึกษาท้องถิ่น ตามข้อเสนอที่ประชุมคณะกรรมการประสานงานวิชาการการจัดการศึกษาท้องถิ่น ระดับส่วนกลาง จึงขอความร่วมมือจังหวัดดำเนินการ ดังนี้

 1. แจ้งคำสั่งแต่งตั้งคณะกรรมการการจัดการศึกษาท้องถิ่น รายชื่อจังหวัดที่เป็นผู้ประสานงานระดับกลุ่มจังหวัดการศึกษาท้องถิ่น และสรุปผลการประชุมสัมมนาตามโครงการประชุมสัมมนาเชิงปฏิบัติการคณะกรรมการประสานงานวิชาการการจัดการศึกษาท้องถิ่น ระดับส่วนกลาง เพื่อยกระดับคุณภาพการศึกษาสถานศึกษาสังกัดองค์กรปกครองส่วนท้องถิ่น ประจำปีงบประมาณ 2563 ให้องค์กรปกครองส่วนท้องถิ่น
ในพื้นที่ทราบ

/2. แจ้งองค์กร...

- 2 -

 2. แจ้งองค์กรปกครองส่วนท้องถิ่นที่มีบุคลากรได้รับการแต่งตั้งเป็นคณะกรรมการการจัด
การศึกษาท้องถิ่น พิจารณาอนุญาตให้คณะกรรมการเดินทางไปราชการเพื่อเข้าร่วมประชุม ครั้งที่ 1 ประจำปีงบประมาณ 2564 ระหว่างวันที่ 25 – 27 พฤศจิกายน 2563 ณ ห้องประชุมเทศบาลนครแหลมฉบัง
จังหวัดชลบุรี โดยขอความอนุเคราะห์เบิกค่าใช้จ่ายในการเดินทางไปราชการจากองค์กรปกครองส่วนท้องถิ่นต้นสังกัด
(ค่าเบี้ยเลี้ยง ค่าพาหนะ ค่าที่พัก และค่าใช้จ่ายอื่น ๆ ที่จำเป็น) ตามระเบียบและหนังสือสั่งการที่เกี่ยวข้อง

 ทั้งนี้ สามารถดาวน์โหลดสิ่งที่ส่งมาด้วยได้ทาง www.dla.go.th หัวข้อ “หนังสือราชการ” หรือสแกน QR Code ที่ปรากฏท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

โทรสาร 0-2241-9021-3 ต่อ 218

ผู้ประสานงาน นางสาวเอมอร เสือจร โทร. 09-1009-1321

QR Code สิ่งที่ส่งมาด้วย